Republikanische Volkspartei

D Cumhuriyet Halk Partisi (alem. Republikanischi Volksbartei, Abchirzig CHP) isch e bolitischi Bartei in dr Türkei. Si isch anne 1923 dur dr erscht türkisch Bresidänt Mustafa Kemal Atatürk grindet wore, un isch di eltscht aktiv Bartei vum Land. As zurzyt greschti Oppositionsbartei bildet d CHP syt dr Wahle 2002 di wichtigscht barlemäntarisch Oppositionsfraktion. D Bartei verfiegt no dr Barlemäntswahl im Juni 2011 iber 135 vu dr 550 Sitz in dr Nationalversammlig. Ihre Vorsitzende isch dr Kemal Kılıçdaroğlu. D Bartei isch Vollmitglid vu dr Sozialistische Internationale un assoziiert Mitglid vu dr Sozialdemokratische Bartei vu Europa. Di sechs Pfyyl uf em Barteilogo represäntiere di sechs Prinzipie vum Kemalismus: Republikanismus, Laizismus, Reformismus, Etatismus, Populismus un Nationalismus. Literatur Cingi Aydın: CHP: A Party on the Road to Social Democracy. Hrsg. von der Friedrich-Ebert-Stiftung, Internationale Politikanalyse, Berlin 2011 (PDF; 293 kB) Udo Steinbach: Geschichte der Türkei. 4. durchgesehene und aktualisierte Auflage. C. H. Beck, München 2007, ISBN 3-406-44743-0 Weblink Internetpresänz vu dr CHP Fueßnote